Grand Hotel (Arendal)

Grand Hotell var et hotell i Arendal med adresse Langbryggen 19. Hotellet lå rett ved Dampskipskaien der kystruten Oslo - Bergen, Brevikruten og andre kystrutebåter la til kai. Vegg i vegg lå Arendal Dampskibsselskaps bygg. 

Den første bygningen ble bygget i 1660 av Hans Sørensen Tysch. Det ble brukt på 1700-tallet til handelsvirksomhet. Det ble overtatt av Anders og Hans Dedekam i 1827, og ble ettervert brukt som festlokaler. I 1852 kjøpte Günther Sandberg bygningen og startet med den første hotelldriften i bygget. det ble så solgt til tyskeren Jodochus Edmundus Schnurbusch, som drev hotellet videre. Hotellet ble blant annet brukt til samlingsted og til kortspill for byen fornemme borgere på 1800-tallet, med byens første ordfører Morten Smith Dedekam i spissen. Bygget gikk med i brannen i 1868, og ble igjenoppbygget av Schnurbusch i mur.

Hotellet ble overtatt av enkefrue Anna Lindegaard i 1905. Sammen med sin sønn Oscar, kom hun til å drive hotellet videre frem til sin død i 1910. Oscar Lindegaard drev hotellet frem til 1918, da det ble overtatt av A/S Grand Hotel i Arendal. Selskapet ble kjøpt av Hans Michaelsen i 1934. Samme år ble hotellet ombygget med ny restaurant i første etasje og på taket.Grand Hotel i Arendal - et av landets beste hotell, Avtrykk.no, 20.06.2023

Hotellet ble rekvirert av tyskerne under andre verdenskrig, og brukt av engelske soldater etter frigjøringen. Hotellet ble i denne perioden start nedslitt og ramponert. Bygget ble restaurert rett etter krigen, og Michaelsen solgte det 1. juni 1974 til skipsreder Marlow Wangen. Hotelldriften opphørte, og det ble omgjort til kontorer. Bygget gikk under navnet «Grandgården» helt til det ble revet høsten 2017 for å gi plass til nytt stort leilighetsbygg.

 Arkivet 
Deler av arkivet etter Grand Hotel i Arendal befinner seg ved KUBEN i Arendal. Arkivet omfatter flere aksjebrev, menyer og statusbøker. Arkivet dekker perioden fra 1918 til 1974.

 Referanser 

 Eksterne lenker 
 Arendal kommune – Ukas postkort, Grand Hotell


Kategori:Hoteller i Agder
Kategori:Byggverk i Arendal
Kategori:Samferdsel i Arendal
Kategori:Arendals historie
Kategori:Aust-Agders samferdselshistorie
Kategori:Tidligere byggverk i Agder
Kategori:Privatarkiv fra Aust-Agder
Kategori:Arkiv oppbevart ved KUBEN